Diari Oficial de la Generalitat Valenciana


Sumari del DOGV 7904, del 26-10-2016 (2016/7841)

RESOLUCIÓ de 27 de setembre de 2016, de la Subdirecció General de Relacions Laborals, per la qual es disposa el depòsit i la publicitat dels nous estatuts de l'organització empresarial denominada Gremi de Mestres Confiters de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7904

Data del DOGV
:   26-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7841


Data del document
:   27-09-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 27 de setembre de 2016, de la Subdirecció General de Relacions Laborals, per la qual es disposa el depòsit i la publicitat dels nous estatuts de l'organització empresarial denominada Gremi de Mestres Confiters de la Comunitat Valenciana. [2016/7841]  
Ha sigut admés el depòsit dels nous estatuts de l'organització empresarial denominada Gremi de Mestres Confiters de la Comunitat Valenciana, després de la comprovació que reuneixen els requisits previstos en la Llei 19/1977, d'1 d'abril, sobre regulació del dret d'associació sindical (BOE 04.04.1977); el Reial Decret 416/2015, de 29 de maig, sobre depòsit d'estatuts d'organitzacions sindicals i empresarials (BOE 20.06.2015), i l'Ordre 1/2016, de 19 de maig, de la Conselleria d'Economia Sostenible, Sectors Productius, Comerç i Treball, per la qual es crea i es regula el depòsit d'estatuts de les organitzacions sindicals i empresarials de la Comunitat Valenciana a través de mitjans electrònics (DOCV 26.05.2016).  
La sol·licitud va ser formulada per mitjà d'un escrit presentat el dia 30 de juny de 2016. Atés que es van observar defectes en la documentació presentada, se'n va requerir l'esmena, la qual es va portar a efecte el dia 14 de setembre de 2016.  
La modificació dels estatuts va ser aprovada en l'Assemblea General Ordinària celebrada el dia 29 de juny de 2016, i afecta el conjunt de l'articulat, incloent-hi l'ampliació de l'àmbit territorial, que passa a ser el de la Comunitat Valenciana. El certificat de l'acord consta firmat pel secretari, Gregorio Gómez Miguélez, amb el vistiplau del president, José Vicente Pérez Córdoba.  
S'indica que en els estatuts consta com a domicili de l'entitat el carrer d'Hug de Montcada, 4, baix, de València 46280. El seu àmbit funcional és el de les persones físiques o jurídiques amb treballadors a càrrec seu que es dediquen a l'activitat empresarial d'obradors de confiteria, pastisseria o brioixeria; establiments de confiteria-pastisseria amb obrador i botiga, i establiments dedicats a la venda de productes de confiteria-pastisseria o brioixeria.  
Es disposa la publicitat de la present resolució mitjançant la inserció en el Diari Oficial de la Comunitat Valenciana.  
Qualsevol interessat podrà examinar el document depositat i obtindre'n una còpia en aquest centre directiu, situat l'avinguda de Navarro Reverter, número 2, 1a planta, de València, i podrà impugnar-lo davant de la Sala del Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
La competència de la Subdirecció General de Relacions Laborals està determinada pel Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible Sectors Productius, Comerç i Treball, i per l'article 4.4 de l'Ordre 1/2016.  
  
València, 27 de setembre de 2016.- El subdirector general de Relacions Laborals: Juan Ignacio Soler Tormo.